**Tlačová správa**

**VÝSLEDKY VGP ZA PRVÝ POLROK 2022**

**31. augusta 2022, Bratislava**: VGP NV („VGP“ alebo „Skupina“), európsky poskytovateľ špičkových logistických a semiindustriálnych nehnuteľností, oznamuje výsledky za prvú polovicu roka, ktorá skončila 30. júna 2022:

* Silný prevádzkový výkon viedol k čistému zisku vo výške **153,1 milióna EUR.**
* Bola dosiahnutá hodnota 35,4 milióna EUR v podpísaných a obnovených nájomných zmluvách za prvú polovicu roka 2022, čo znamená celkový výnos z prenájmu po prepočte na rok vo výške 281,1 milióna EUR (+ 9,7 % doteraz za tento rok).[[1]](#footnote-0)
* K 30. júnu 2022 bolo vo výstavbe 40 projektov s celkovou plochou **1 346 000 m2**, čo znamená ďalších **88,1 milióna EUR** v ročných nájmoch po tom, čo budú projekty dostavané a plne prenajaté (87,4 % prenajaté vopred).
  + **Celkovo 206 000 m2** plochy projektov začatých v prvej polovici roku 2022 z 81,7 % bolo prenajatých vopred, čo predstavuje 11,1 milióna EUR v nájmoch po tom, čo budú projekty dostavané a plne prenajaté.
  + Za prvú polovicu roku 2022 bolo dodaných 17 projektov s celkovou rozlohou **334 000 m2**, z ktorých je 99,3 % prenajatých, čo predstavuje príjem 17,1 milióna EUR v nájmoch.
* Silná likvidná pozícia v hodnote **730 miliónov EUR** bude zrejme ďalej pozitívne ovplyvňovaná uzavretím počiatočného portfólia Štvrtého spoločného podniku a dokončením prác na VGP Parku Mníchov v druhej polovici roku 2022.
  + Stav hotovosti bol podporený treťou transakciou s Druhým spoločným podnikom s čistými príjmami v hodnote 215 miliónov EUR za prvý štvrťrok roku 2022 a zahŕňa hrubé príjmy v hodnote 82 miliónov EUR ďalších dvoch transakcií uzavretých so spoločným podnikom k 1. júlu 2022.
  + Očakávané sú minimálne hrubé príjmy v hodnote 73 miliónov EUR za dokončenie prác vo VGP Parku Mníchov v štvrtom štvrťroku 2022.
  + Uzavretie počiatočného portfólia Štvrtého spoločného podniku je naplánované na štvrtý štvrťrok 2022.
  + Revolvingový úver bol zvýšený o 50 % na 300 miliónov EUR (zatiaľ úplne nečerpaný).
* Miera zadlženosti bola 35,2 % (33,5 % podľa pro forma²).

*„Spolu s obnovením existujúcich a podpisom nových nájomných zmlúv v hodnote 35 miliónov EUR sme v prvom polroku zaznamenali silný rast, čo zapríčinilo výrazné zvyšovanie nájomného vo väčšine krajín. Tento rast nastal aj napriek obozretnejšiemu prístupu sektora e-commerce, v ktorom mnoho významných hráčov vyčkává s prenájmom na rok 2024 a ďalej,“ hovorí* ***Jan Van Geet****, výkonný riaditeľ VGP, a pokračuje: „Nestabilné trhy s energiami nielenže významne zvýšili náš potenciál príjmov z obnoviteľných zdrojov energie, ale tiež umocnili záujem našich nájomcov prejsť na spotrebu energie z obnoviteľných zdrojov. Okrem zavedených bášt v Nemecku a Holandsku teraz rozbiehame solárne projekty takmer vo všetkých regiónoch na základe priameho dopytu nájomcov.“*

*„Hoci sme v prvej polovici roka pristupovali k akvizíciám pozemkov opatrnejšie, dôležitým vedľajším efektom nestabilných energetických trhov je, že pre nás vytvárajú obrovské príležitosti na rast. Koniec koncov to urýchľuje potrebu energeticky neefektívnych priemyselných odvetví prebudovať sa a prejsť na udržateľnejšie a energeticky úspornejšie zázemia a prevádzky. Jedným z ďalších dôsledkov je, že dávajú do predaja svoje staré továrne stojace väčšinou v lukratívnych lokalitách, čo pre VGP predstavuje zaujímavé príležitosti na prestavbu týchto brownfieldov,“* dodáva **Jan Van Geet** a sumarizuje*: „Silná kapitálová pozícia je dôležitá najmä teraz, keď sa takéto atraktívne príležitosti v oblasti brownfieldov objavujú stále častejšie. Významná recyklácia finančných zdrojov prostredníctvom uzavretých a očakávaných transakcií so spoločnými podnikmi posilňuje našu súvahu a podporuje našu flexibilitu, aby sme mohli našim zákazníkom poskytovať čo najlepšie služby. Zároveň tiež vytvára významnú hodnotu pre všetky zúčastnené strany.“*

Plné znenie správy: [**VGP's results for first half 2022**](https://www.vgpparks.eu/media/4167/vgp_press_release_h12022-final_media_eng.pdf)

**O spoločnosti VGP**

VGP je celoeurópsky developer, manažér, a vlastník špičkových logistických a semi-industriálnych nehnuteľností. Prevádzkuje plne integrovaný podnikateľský model s kapacitou a dlhodobou expertízou naprieč dodávateľským reťazcom. Spoločnosť má rozvinuté portfólio pozemkov (vo vlastníctve alebo zaistených) s rozlohou 11.28 milióna m² a strategicky sa zameriava na výstavbu business parkov. Spoločnosť bola založená v roku 1998 ako belgický rodinný developer nehnuteľností v Českej republike. Dnes, s viac ako 360 zamestnancami, VGP vlastní a prevádzkuje aktíva v 16 európskych krajinách, a to ako priamo, tak prostredníctvom niekoľkých 50:50 spoločných podnikov. K decembru 2021 predstavovala hrubá hodnota aktív spoločnosti VGP, vrátane 100% spoločných podnikov, sumu 5,75 miliardy EUR a čistá hodnota aktív (EPRA NTA) spoločnosti predstavovala 2,33 miliardy EUR. Spoločnosť VGP je kótovaná na burze Euronext Brussels.

Ďalšie informácie nájdete na: [**http://www.vgpparks.eu**](http://www.vgpparks.eu/)

**Kontaktné údaje pre médiá:**

| Anna Palfiová  Crest Communications, a.s. | Tel: +421 903 664 575  e-mail: anna.palfiova@crestcom.sk |
| --- | --- |
| Naďa Kováčiková  VGP - Industriálne stavby, s.r.o. | Tel.: +421 (0) 908 110 002  e-mail: nada.kovacikova@vgpparks.eu |

1. V porovnaní s 31. decembrom 2021 a vrátane 100 % hodnoty spoločných podnikov.

   ² Vrátane 82 miliónov EUR v hotovosti pripočítaných k 1. júlu 2022 v rámci dvoch transakcií uzavretých so spoločným podnikom. Stav hotovosti k 30. júnu 2022 predstavoval 648 miliónov EUR. [↑](#footnote-ref-0)